ક્રિશની મમ્મી પ્રીતિએ ‘મિડ-ડે’ને જણાવ્યું હતું કે ‘છેલ્લાં ત્રણ વર્ષથી સતત મહારાજસાહેબની સાથે કઠિન પરીક્ષાઓ આપ્યા પછી અને દીક્ષાજીવન જીવવાની તાલીમ લીધા બાદ તેમ જ તમામ કસોટીઓ પાર કર્યા બાદ અમે ગુરુદેવને વિનંતી કરી કે ક્રિશ દીક્ષા લે એ માટે અમે તૈયાર છીએ, આપ આજ્ઞા આપો. દરેક પેરન્ટ્સને તેનાં દીકરા-દીકરીની ચૉઇસ અને ખ્વાહિશ પૂરી કરવાની તમન્ના હોય છે. ક્રિશની ઇચ્છા પૂરી કરવા માટે અમે હા પાડી. અમે તેની જિંદગી જીવવાની રીતમાં અમારા સ્વાર્થ માટે કઈ રીતે દખલ દઈ શકીએ? મારે એક નાની દીકરી છે અને આજના યુગમાં દીકરી દીકરા સમાન જ છે. ક્રિશની દીક્ષા-અંગીકારનો પ્રસંગ મલાડ (વેસ્ટ)માં ૧૮ નવેમ્બરે યોજાશે.’